b'\n_START_ARTICLE_\nCatoptrita\n_START_SECTION_\nCaracter\xc3\xadstiques\n_START_PARAGRAPH_\nLa catoptrita \xc3\xa9s un silicat de f\xc3\xb3rmula qu\xc3\xadmica Mn2+_NEWLINE__NEWLINE_13Al\xe2\x82\x84Sb5+_NEWLINE__NEWLINE_2O\xe2\x82\x82\xe2\x82\x80(SiO\xe2\x82\x84)\xe2\x82\x82. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 5,5._NEWLINE_Segons la classificaci\xc3\xb3 de Nickel-Strunz, la catoptrita pertany a "9.AE - Nesosilicats amb anions addicionals (O,OH,F,H\xe2\x82\x82O); cations en coordinaci\xc3\xb3 tetra\xc3\xa8drica [4]" juntament amb els seg\xc3\xbcents minerals: beril\xc2\xb7lita, euclasa, sverige\xc3\xafta, hodgkinsonita, gerstmannita, clinohedrita, stringhamita, yeatmanita i esferobertrandita.\n_START_SECTION_\nFormaci\xc3\xb3 i jaciments\n_START_PARAGRAPH_\nNom\xc3\xa9s ha estat trobada a Su\xc3\xa8cia. Va ser descoberta a la mina Brattfors, al camp de Nordmark Odal (Nordmarksberg), al municipi de Filipstad, al comtat de V\xc3\xa4rmland. En el mateix comtat tamb\xc3\xa9 ha estat trobada a la mina Kitteln i a Finngruvan-Gr\xc3\xb6ngruvan. Al comtat de V\xc3\xa4stmanland ha estat descrita a Sj\xc3\xb6gruvan, a la localitat de Grythyttan, en el municipi de H\xc3\xa4llefors. No ha estat descrita en cap altre indret del planeta.'